Strandteger

Chiloxanthinae
 Saldinae

Strandteger (Saldidae) tilhører tegene, en gruppe av nebbmunner. De lever som rovdyr, der de suger ut kroppsvæske fra andre dyr.

Det er i Norge funnet 26 arter av strandteger. Totalt er det beskrevet ca. 275 arter fordelt på 28 slekter. Strandtegene er uvanlige i det at den største artsrikdommen ikke finnes i tropene, men i tempererte områder. De finnes også ganske langt mot nord.

 Utseende 

Strandteger er mellom 2 og 8 mm. lange. Øynene er store, nyreformede, markerte og lett synlige, de buler ut til siden. Kroppen er vanligvis brun eller svart, ofte spraglete, den er gjerne oval og forholdsvis bred. Beina er temmelig lange og slanke.

 Levevis 

Strandteger finnes helst langs vannkanten både ved ferskvann og saltvann (havstrender). Men strandteger kan også finnes et stykke fra vannet. De lever ikke i vannet, men på jordoverflaten, og foretrekker gjerne steder med litt mudder, tang og lignende. 

De er rovdyr og lever av andre mindre dyr, som de fanger og suger kroppsvæsken ut av.

Strandteger kan gjøre et hopp dersom den føler fare, og kan på den måten unngå å bli et byttedyr. De er i det hele tatt uvanlig kvikke til teger å være, de fleste av artene flyr også godt.

Eggene legges i gress og mose.

Strandteger har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier.

 Systematisk inndeling / norske arter 

Familien   er systematisk plassert i gruppen Leptopodomorpha, sammen med: Leptopodidae, Omaniidae og Aepophilidae

Et latinsk familienavn ender med ...idae, og et navn på en overfamilie på  ...oidea.

 Nebbmunner (Hemiptera)
 delgruppe plantesugere (Homoptera) (parafyletisk)
 delgruppe teger (Heteroptera) 
 gruppe Leptopodomorpha
 familien strandteger (Saldidae)
 underfamilien Chiloxanthinae – 4 arter i Europa. I Norge:
 Chiloxanthus pilosus (Fallén, 1807)
 Chiloxanthus stellatus (Curtis, 1835)
 underfamilien Saldinae – 43 arter i Europa.
 gruppen Saldini
 slekten Salda Fabricius, 1803
 Salda littoralis (Linnaeus, 1758)
 Salda morio Zetterstedt, 1838
 Salda muelleri (Gmelin, 1790)
 Salda sahlbergi Reuter, 1875 
 slekten Teloleuca Reuter, 1912
 Teloleuca bifasciata (Thomson, 1871)
 Teloleuca pellucens (Fabricius, 1779)
 gruppen Saldoidini
 slekten Calacanthia Reuter, 1891
 Calacanthia alpicola (J. Sahlberg, 1880)
 slekten Chartoscirta Stål, 1868
 Chartoscirta cincta (Herrich-Schäffer, 1841)
 Chartoscirta cocksii (Curtis, 1835)
 Chartoscirta elegantula (Fallén, 1807)
 slekten Halosalda Reuter, 1912
 Halosalda lateralis (Fallén, 1807)
 slekten Macrosaldula Leston & Southwood, 1964
 Macrosaldula scotica (Curtis, 1835)
 slekten Micracanthia Reuter, 1912
 Micracanthia fennica (Reuter, 1884)
 Micracanthia marginalis (Fallén, 1807) 
 slekten Saldula van Duzee, 1914
 Saldula arenicola (Scholtz, 1847)
 Saldula c-album (Fieber, 1859)
 Saldula fucicola (J. Sahlberg, 1870)
 Saldula opacula (Zetterstedt, 1838)
 Saldula orthochila (Fieber, 1859)
 Saldula pallipes (Fabricius, 1794)
 Saldula palustris (Douglas, 1874)
 Saldula pilosella (Thomson, 1871)
 Saldula saltatoria (Linnaeus, 1758)
 gruppe Saldunculini – ikke i Europa

 Kilder 
 Australian Faunal Directory – Saldidae (2002) 
 Coulianos, C.-C. 1998. Annotated Catalogue of the Hemiptera-Heteroptera of Norway. Fauna Norv. Ser.B 45 (1-2), side 11-39
 Ottesen, P.S. (red.) 1993 Norske Insektfamilier og deres artsantall. NINA utredning 055, 40 sider.

 Eksterne lenker 

 Norsk Entomologisk forening – for deg som vil lære mer om insekter.
 Fauna Europaea  - Europas fauna, arter og utbredelseskart.

Kategori:Teger